ఎవరాస్త్రీ?

ఎవరాస్త్రీ? కె.శంకర్ దర్శకత్వంలో 1966, మార్చి 26న విడుదలైన తెలుగు డబ్బింగ్ సినిమా. 1958లో విడుదలైన అమెరికన్ సైకో థ్రిల్లర్ సినిమా వర్టిగో ఆధారంగా నిర్మించబడిన కలంగరై విలక్కం అనే తమిళ సినిమా దీనికి మూలం.

నటీనటులు
 ఎం.జి.రామచంద్రన్ - లాయర్ రవి
 బి.సరోజా దేవి (ద్విపాత్రాభినయం) - లీల, 
 ఎం.ఎన్.నంబియార్ - రాజారావు
 నగేష్ - గైడ్
 మనోరమ
 జి.శకుంతల
 వి.గోపాలకృష్ణన్
 కె.డి.సంతానం
 ఎ.వీరప్పన్
 ఎస్.ఎం.తిరుపతిస్వామి

సాంకేతికవర్గం
 దర్శకత్వం: కె.శంకర్
 నిర్మాత: యు.విశ్వేశ్వర రావు
 కూర్పు: హనుమంతరావు
 సంభాషణలు: త్రిపురనేని మహారథి
 పాటలు: వడ్డాది
 సంగీతం: పామర్తి
 ఛాయాగ్రహణం: తంబు

పాటలు
ఈ సినిమాలోని పాటలను వడ్డాది బుచ్చి కూర్మనాథం రచించగా, పామర్తి సంగీతసారథ్యం వహించాడు.

కథా సంగ్రహం
ఆమె పేరు లీల. ఆకస్మికంగా తల్లి మరణించినందున ఆమెకు తీవ్రమైన మానసిక రుగ్మత వచ్చింది. ఒకరోజు ఆమె ఆత్మహత్య చేసుకుని చనిపోవడం ఆమెను ప్రేమించిన లాయర్ రవి, ఆమెకు చికిత్స చేసిన డాక్టర్ గోపాల్ కళ్ళారా చూచారు. ఆమె మరణించిందని నిర్ధారణ చేసుకున్నారు. కానీ ఒకరోజు వారిద్దరూ ఒక నాట్యప్రదర్శనకు వెళతారు. ఆ నర్తకి ముమ్మూర్తులా మరణించిన లీల మాదిరిగానే ఉంటుంది. లీలకు ఉన్నట్టే ఆమెకు కూడా వీపు మీద మచ్చ ఉంటుంది. ఎవరా స్త్రీ? అని అనుకుంటాడు రవి. ఆమెను పలకరిస్తాడు. ఆమె గుర్తించదు. కానీ ఎలాగో ఆమె హృదయాన్ని చూరగొంటాడు. ఆమె రవిని పెళ్ళిచేసుకుంటుంది. మహాబలిపురంలో మరణించినది ఎవరు అనే రహస్యాన్ని ఛేదించడానికి లాయర్ రవి ఆమెను మహాబలిపురానికి తీసుకువెళతాడు. అక్కడ అతనికి రాజారావు ప్రియురాలు రహస్యం చెప్పబోతున్న సమయంలో రాజారావు అక్కడకు వస్తాడు. ఆమె ఆ రహస్యం వెల్లడించి విషం తాగి మరణిస్తుంది.  చిత్రం చివరి వరకూ ఎవరా స్త్రీ? అనే విషయం ప్రేక్షకులకు సస్పెన్స్‌గా ఉంటుంది.

మూలాలు

డబ్బింగ్ సినిమాలు
బి.సరోజాదేవి నటించిన సినిమాలు
ఎం.జి.రామచంద్రన్ నటించిన సినిమాలు
నగేష్ నటించిన సినిమాలు
ద్విపాత్రాభినయం ఉన్న సినిమాలు